**Školska godina 2020./2021.**

Zapisnici u cjelovitom obliku bilježe se u Bilježnici numeriranih stranica Tima za kvalitetu.

Zapisnici su prijelazni iz mandata u mandat voditelju/ici Tima.

**Voditeljica Tima za kvalitetu**: Silvana Kopajtić Zurak

**Članovi Tima za kvalitetu:**

Korina Udina

Nataša Kovačević

Ina Randić Đorđević

Nevia Grbac

Nataša Jakičić

Nataša Mažer Baljak

Tea Gluhak

**Sastanak Tima: 6. listopada  2020. u 13:00 sati**

Dnevni red:

1. Praćenje vladanja učenika

2. Školski kalenadar 2020./2021.

3. Razno

**Sastanak Tima: 23.rujna 2020. u 13:00 sati**

Dnevni red:

1. Izbor voditeljice tima za kvalitetu

2. Plan rada novog saziva tima

3. Razno

Podsjetimo se - Koja je uloga školskog tima za kvalitetu?

Školski tim za kvalitetu čine suradnici čiji je temeljni cilj osigurati što kvalitetnije uvjete kako samog nastavnog procesa, tako i cjelokupnog školskog ozračja.

Osnovna mu je zadaća usustaviti  proces  samovrednovanja kao permanentnog promišljanja nad:

* Uvjetima rada škole
* Rukovođenjem  školom
* Kvalitetom nastave
* Kvaliteta nastavnog plana i nastavnog programa-razredne i predmetne nastave
* Podrškom učenicima
* Postignućima učenika

Budući da ne postoji legislativa koja propisuje strogu strukturu tima i unaprijed zacrtan plan aktivnosti, rad školskog tima temelji se na inicijativi članova čija je zadaća samostalno istraživanje, napredovanje i kontinuirano unaprjeđenje škole.

Jasno je da se proces samovrednovanja razlikuje od škole do škole, stoga se od školskoga tima očekuje da proces samovjednovanja prilagodi potrebama i specifičnostima svoje škole te da samostalno procijeni, planira i sudjeluje u provedbi aktivnosti kako bi se unaprijedio rad škole.

Svrha procesa samovrednovanja  je  unaprjeđenje kvalitete obrazovanja, odnosno unaprjeđenje kvalitete rada škola.

U europskoj se obrazovnoj politici započelo s provedbom samovrednovanja 90-ih godina prošloga stoljeća.

Pritom su ključnu ulogu odigrala dva dokumenta: Kvaliteta vrednovanja obrazovnog rada u školama (1998) i Preporuke Europskog parlamenta i Europskog savjeta (2001).

Uvođenje vanjskoga vrednovanja i samovrednovanja škola u obrazovni sustav Republike Hrvatske započelo je školske godine 2006./2007.

2009. godine u OŠ Kostrena, održan je prvi sastanak tima za kvalitetu.

Škola je provela samovrednovanje, a sudjelovali smo i u Pilot projektu NCVVO.

Uspješno samovrednovanje škole je proces unaprjeđenja kvalitete koji se planira i ostvaruje unutar škole, a temelji se na uzajamnom povjerenju, vjeri u snagu vlastitoga razvoja i spremnosti djelatnika na samokritičnost bez vanjskih pritisaka (Bezinović, 2007).

Samovrednovanje je znanstveno i stručno osmišljen postupak koji omogućuje nastavnom osoblju da na temelju sustavnog praćenja, analiziranja i preispitivanja samostalno unaprijedi vlastiti odgojno-obrazovni rad.

Pritom je važno samostalno odrediti smjer i intenzitet djelovanja koji je određen odgovorima svih subjekata škole na sljedeća pitanja (Priručnik za samovrjednovanje srednjih škola, 2010):

• Koliko je učinkovita naša škola, tj. koliko ostvaruje svoj program, zadatke i ciljeve?

• Kako se u školi osjećaju i koliko u radu i razvoju napreduju naši učenici?

• U čemu je naša škola izvrsna, odnosno čime se možemo ponositi?

• Koliko ja kao ravnatelj ili ja kao nastavnik doprinosim ugledu škole?

• Koje su najveće slabosti naše škole? Što bismo u radu trebali mijenjati?

Na ova pitanja trebaju odgovoriti svi subjekti škole: ravnatelj (u dijelu koji se odnosi na organizaciju, vođenje, suradnju sa zaposlenicima i roditeljima učenika te u odnosu na okruženje, uvjete rada, razvoj kulture i identitet škole), učitelji  i stručni suradnici (u dijelu koji je neposrednije vezan uz stalni proces provedbe, analiziranja i planiranja vlastitog odgojno-obrazovnoga rada te osobnog doprinosa cjelokupnom životu škole) te učenici koji trebaju razvijati sposobnost za objektivno sagledavanje, planiranje, praćenje, vrjednovanje i poboljšavanje svojih aktivnosti. I roditelje treba uključiti u proces samovrednovanja kako bi prepoznali svoju odgovornost i zadaću u odgojno-obrazovnom radu te vlastitim mogućnostima doprinosili napretku škole.

Svi zajedno mogu neposredno djelovati uključujući se u rad školskog tima za kvalitetu.

Školski tim za kvalitetu čine svi zainteresirani sudionici života škole. Čini ga najmanje šest osoba, a najveći broj uključenih nije ograničen, već ovisi o specifičnostima svake pojedine škole.

Rad školskog tima za kvalitetu, prema hrvatskom modelu samovrednovanja škola temelji se na odgovorima na tri ključna pitanja:

**Koliko je dobra naša škola?**- koliko smo zadovoljni radom škole u odnosu na postavljene ciljeve, te koliko nam je potrebno i korisno samovrednovanje

**Kako to znamo?**- opisujemo korištenje objektivnih mjerila u procjeni stanja

**Što učiniti da budemo bolji?**- objašnjavamo pripremu i sadržaj izvještaja i plana razvoja u svrhu unaprjeđenja kvalitete.

Nakon pauze u radu od 2018. godine, na sjednici UV OŠ Kostrena od 31.8.2020. imenovan je tim za kvalitetu u slijedećem sastavu:

Ravnateljica škole: Adriana Glavan

Stručne suradnice: Korina Udina i Nataša Kovačević

Učiteljice razredne nastave: Nataša Jakičić i Nataša Mažer Baljak

Učiteljice predmetne nastave: Nevia Grbac, Ina Randić Đorđević, Silvana Kopajtić ZUrak

Učiteljica produženog boravka: Tea Gluhak

Prvi sastanak tima u ovom sazivu zakazan je za 23. rujna u 13:00 sati